runetrust/blame-folketinget-dk huggingface dataset:
Bent Bøgsted (DF), 2012-11-29:
Jeg spurgte, om ordføreren ikke troede, at det kunne danne præcedens for de andre store offentlige udbud, der kommer fra staten eller andet, det kunne også være i regionerne og kommunerne – altså, at det kunne være med til at danne præcedens, så man ville se på, hvordan de her arbejdsklausuler er lagt ind i forbindelse med Femern Bælt, og at man ville se på de virkninger, det har, og at det så ville blive bygget ind i andre offentlige udbud.
Sophie Hæstorp Andersen (S), 2010-05-07:
Jeg håber, at ordføreren også vil være med til at takke de mange personaler ude på de medicinske afdelinger, som knokler løs på trods af besparelser, effektiviseringer og alt muligt andet, og som hele tiden ser, hvordan patienter med mindre alvorlige lidelser kan komme hurtigt til, og hvordan patienter med nyresygdom, som kræver behandling for at kunne komme i dialyse, bliver sat til side gang på gang på gang, når der skal opereres, til fordel for folk med mindre belastende sygdomme.
Aage Frandsen (SF), 2002-04-17:
Er hr. Kirkegaard enig i, at den måde, som regeringen har tænkt sig at gribe det her an på, bl.a. under respekten for det kommunale selvstyre, indebærer, at regeringen ikke har nogen sikkerhed for, at der bliver anvendt et beløb svarende til 500 mio. kr. netto på baggrund af den aftale med Dansk Folkeparti?
Anders Samuelsen (LA), 2008-10-09:
Heldigvis har vi i fællesskab vedtaget en finanspakke, som forhåbentlig kan bringe os nærmere at komme sikkert i land, men der er stadig væk et udestående hjørne, som jeg gerne vil høre, om Venstre og regeringen kunne tænke sig at melde positivt ud på, og det er de stramme regler, der er omkring pensionskasserne, som kan tvinge dem til på et helt tosset tidspunkt at sælge ud af deres beholdning for at kunne leve op til nogle stramme krav, som vi bl.a. her fra Folketingets side har et medansvar for.
Morten Bødskov (S), 2012-02-24:
Undersøgelsen blev udført af SFI, altså Det Nationale Forskningscenter for Velfærd, som det hedder, og undersøgelsen konkluderede, at der ikke eksisterer parallelle retssamfund i Danmark i den forstand, at der i bestemte områder gælder anden lovgivning end den danske.
Keld Albrechtsen (EL), 1998-06-19:
Jeg tror, at fru Dorte Bennedsen skal prøve at forestille sig den situation, at hvis Finland så fastholdt medlemskabet af Schengen, skulle landet altså etablere en ydre Schengengrænse over for Sverige og en ydre Schengengrænse over for Rusland - det skal de jo i forvejen - og Finland ville i realiteten kun have en pasunion med Estland, hvis Estland bliver optaget i EU og i Schengen.
Louise Schack Elholm (V), 2017-10-12:
Altså hvis man f.eks. laver en sammenligning med skatten på arbejde, er der nogle, der synes, at skatten på arbejde er for lav, for folk kunne godt betale noget mere til fælleskassen, mens andre synes, at det i højere grad skal kunne betale sig at arbejde, og at vi derfor skal give incitamentet til at arbejde noget mere gennem skatten også.
Lone Loklindt (RV), 2014-03-11:
Men jeg ville egentlig gerne have, hvis man lidt anerkendte min åbne tilgang til, at vi godt kunne blive enige om en fælles udtalelse, fordi vi netop er optaget af, at fiskeriet skal have ordentlige vilkår, og at det er i en økonomisk meget uholdbar situation lige nu.
Lene Espersen (KF), 2002-04-24:
Med beslutningsforslaget og den endelige vedtagelse af rammeafgørelsen - og det kommer jeg også tilbage til senere, for der skal jo også ske en lovændring i Danmark - bliver der, som alle har været inde på, muligheder for at udlevere egne statsborgere til strafforfølgning i udlandet, også selv om det kommer fra en positivliste, hvor kravet om dobbelt strafbarhed, der jo ellers har været et princip, vi har holdt fast i i dansk lovgivning, kan fraviges.
Søren Gade (V), 2003-04-01:
Vi er bare lidt uenige om formen, og derfor afviser Venstre SF's forslag, men jeg vil gerne understrege, at vi ikke underkender problemet, og jeg ser frem til et samarbejde med SF i Boligudvalget om det lovforslag, som økonomi- og erhvervsministeren senere vil fremsætte på området.
Søren Pape Poulsen (KF), 2017-06-02:
For det første ser vi på, hvordan zoneforbuddet kan udvides geografisk til at gælde større områder end i dag, og for det andet ser vi på, om politiet kan meddele et zoneforbud, allerede første gang forbuddet mod etablering af utryghedsskabende lejre i det offentlige rum overtrædes.
Victoria Velasquez (EL), 2026-02-03:
Et godt arbejdsmiljø betaler sig, og det at være sammen om, at det skal være trygt og sundt at gå på arbejde, handler også om, hvad vi gør, når der sker en arbejdsulykke eller man bliver syg af at gå på arbejde, f.eks. får stress, som det her beslutningsforslag handler om.
Michael Aastrup Jensen (V), 2010-05-21:
Men selv om klimaforandringer og sikkerhedspolitik allerede bliver diskuteret gennem en lang række eksisterende organisationer med FN og EU i spidsen, er det værd at bemærke, at vi ikke udelukkende kan fokusere på disse gamle kendte samarbejdsstrukturer, når vi skal gribe de nye problemer an.
Ole M. Nielsen (KRF), 1998-04-16:
Jeg vil dog først og fremmest anbefale Socialdemokratiet og regeringen at søge at få især Venstre til at tage et medansvar, for det er jo helt tydeligt - og det, jeg er mest utryg ved i denne debat, er da Venstres indlæg - at Venstre i høj grad vil vaske hænder og fralægge sig ethvert ansvar.
Per Clausen (EL), 2010-04-22:
Jeg ved godt, det er SF, der har fremsat det, og derfor er det vel sådan en slags forpligtelse for nogle af de øvrige partier at finde på nogle argumenter imod det, men medmindre der er et eller andet, som vi har overset her, hvad er så problemet i at give vandværkerne den her frihed til selv at træffe afgørelsen?
Nikolaj Villumsen (EL), 2018-01-19:
Og der vil jeg bare appellere til, at det er noget, som udenrigsministeren aktivt sørger for at få understreget, både på Folketingets talerstol i dag – det er jo ganske let og kan gøres, lige når jeg er færdig med at tale – og fremadrettet i forhold til danske investorer, sådan at der ikke er tvivl om, hvad regeringens linje er.
Peter Christensen (V), 2008-12-10:
De partier, som Det Radikale Venstre så vil i regering med, har ingen planer - Socialdemokratiet har ingen 2015-plan, og SF's giver ikke meget mening - og det undrer mig sådan set, hvordan De Radikale kan have det som deres absolut topprioritet så at ville danne regering sammen med partier, for hvem det er inderlig ligegyldigt, om man har en sådan holdbarhed.
Carsten Hansen (S), 2004-11-24:
Ministeren udtaler i august, at målet for 2004 er 2.000 flere pladser, og ministeren skriver i et svar til sin partifælle fru Tina Nedergaard, at der er oprettet 479 ordinære pladser, og nu taler jeg ikke om restpraktikaftaler, fleksaftaler.
Eva Kjer Hansen (V), 2007-05-10:
Det er rigtigt forstået, at jeg, hvad angår maksimumsbeløbet og de problemer, det måtte give i nogle af de store byer, jo vil følge udviklingen og vil se nærmere på den problemstilling, der er, i form af at der så er byggerier, som tilsyneladende ikke kan gennemføres på grund af maksimumsbeløbet.
Stine Brix (EL), 2018-04-19:
Men jeg er ikke enig i den måde, som regeringen vil løse problemet på, og jeg frygter, at det forslag, man kommer med her, vil betyde, at især de patienter, som har de mest komplekse behov, vil blive prioriteret ned til fordel for de patienter, som har de mest enkle behov, fordi det er dem, der vil være private tilbud til, og derfor tror jeg, at det her forslag vil betyde en ulighed i sundhed, uanset at intentionerne givetvis er gode.
Charlotte Dyremose (KF), 2002-11-21:
Trods det faktum, at jeg ikke er finansordfører, vil jeg da gerne opfordre Socialdemokratiet til konstruktivt at gå med i de næste finanslovforhandlinger, så de også kan være med til at sikre, at midlerne prioriteres til de udsatte grupper. Det er nemlig én af de ting, vi arbejder kraftigt på i Det Konservative Folkeparti, det er også en af de ting, regeringen arbejder på, og det er altså lykkedes sammen med Dansk Folkeparti i år at afsætte yderligere midler også på finansloven for 2003.
Niels Flemming Hansen (KF), 2021-10-13:
Vi er alle stolte af det danske forsvar, men jeg føler ikke, at jeg får svar på mit spørgsmål, så nu spørger jeg på en anden måde: Måtte danske styrker i fremtiden stå i en tilsvarende situation, hvor hvert minut tæller i en kaotisk og turbulent evakuering, ville ministeren da stadig prioritere popkoncerter og lokale valgkampe over at bruge tiden i sit ministerium og følge en potentiel evakuering tæt?
Mogens Andreasen (UP), 2000-11-17:
En skønne dag når vi altså dertil, at der ikke er nogen som helst muligheder for, at virksomhederne kan oprette nye arbejdspladser og opsuge den ledige arbejdskraft, der er. Hvis det er rigtigt, at der ikke er nogen af de ting, jeg nævnte, der fungerer, jamen så betragter jeg det her på lige fod med det, der foregår i arbejdsformidlingen.
Erling Bonnesen (V), 2013-04-17:
Jamen som jeg også har markeret, flugter det jo meget fint med de tanker og, kan vi sige, initiativer, vi havde sat i værk, så jeg håber da bestemt, at der også kommer en masse gode, nye ildsjæle og iværksættere i gang på den her konto de steder, hvor det kan lade sig gøre.
Morten Bødskov (S), 2020-01-16:
Det, jeg tror er bedst for markedet, er, at man ved, hvad man har med at gøre, og det er, at der er et bredt flertal i Folketinget, som har forpligtet sig til, at det skal være en 70-procentsreduktion af CO 2 -udslippet i 2030.
Inge-Lene Ebdrup (V), 2005-06-17:
Vi mener dog, at debatten skal foregå ud fra fakta, og i denne forbindelse er fakta, at de mange skadelige stoffer i den naturlige tobak er den absolutte hovedkilde til afhængighed, og at et eventuelt bidrag fra tilsætningsstoffer i denne sammenhæng er meget, meget lille.
Christian Rabjerg Madsen (S), 2017-05-18:
Jeg vil ikke lægge skjul på, at hvis det offentlige forbrug af sprøjtegift på offentlige arealer stiger – det vil være imod min forventning – synes jeg, vi har en alvorlig situation, og så må vi sætte os sammen med de partier, som har et ønske om at ændre den udvikling.
Ellen Trane Nørby (V), 2013-05-29:
Og når vi nu tager uddannelsesområdet, som ordføreren spørger til, så er den folkeskolereform, som vi sidder og forhandler nu, jo et meget godt eksempel på, at et flertal af partier herinde har den klare opfattelse, at vi kan få mere undervisning, og at vi kan få bedre undervisning til vores børn, sådan at vi ikke har en sjettedel af eleverne, som forlader folkeskolen uden reelt set at kunne læse og regne, og som dermed mangler nogle af de kompetencer og nogle af de færdigheder, som de har brug for i deres videre liv og arbejdsliv.
Mikkel Dencker (DF), 2007-01-18:
I Dansk Folkeparti finder vi det urimeligt, at danskernes biler på den måde skal bruges som reklamesøjle for et politisk projekt, og for os glider ideen ikke lettere ned af, at regeringen vil give den opmærksomme bilejer mulighed for at fravælge EU-flaget på sin nummerplade.
Pia Olsen Dyhr (SF), 2013-03-13:
Så vil jeg sige, at hvis man kigger på vækstplanen, kan man se, at vi jo har lagt meget klart op til, at man bl.a. skal bruge 25 mio. kr. til yderligere tiltag på eksporten, og det er selvfølgelig også en mulighed, Venstre kan benytte sig af, hvis det er så vigtigt for Venstre at foreslå yderligere i forhandlingerne om vækstplanen.
Victoria Velasquez (EL), 2025-05-22:
Med hensyn til hvordan det så også går i forhold til relationen, må jeg indrømme, at jeg er ret skuffet og overrasket over, at der er flere af ordførerne, som simpelt hen vælger at positionere sig på den her side og arbejde imod, at vi skal sikre en mere værdig tilbagetrækning, og jeg forstår ikke, at der ikke er flere medlemmer af Socialdemokratiet, som tager ordet og rent faktisk siger, at de er imod den her udvikling.
Flemming Kofod-Svendsen (KRF), 1998-12-17:
For vi kan drøfte en masse politiske problemer herhjemme, men ser vi dem i en global sammenhæng, så er de jo små problemer. Når man rejser i Østeuropa og ikke mindst i den tredje verden, ser man jo, at der virkelig er behov for en massiv udvikling, og derfor er jeg glad for, at der er så mange her i Folketinget, som står bag, at vi fastholder vores fornemme indsats over for den tredje verden.
Margrethe Vestager (RV), 2005-04-13:
Hele grundtænkningen er, at alle forældre givetvis vil det bedste for deres børn og derfor også vil være overordentlig modtagelige for information, rådgivning og inddragelse i forhold til et skolevalg, der sikrer, at deres barns behov bedre kan imødekommes, og det er en ganske anden diskussion end diskussionen om, hvorvidt en forvaltningsmæssig afgørelse bliver indrammet af de rette partshøringsinstrumenter.
Peter Juel-Jensen (V), 2020-05-26:
Så vi har altså behov for at sikre den frie sejlads, og derfor har vi valgt at bakke op om den europæisk ledede mission – den er ledet af Frankrig – netop for at sikre, at det her sker i fred og fordragelighed, og at man dermed har en mulighed for at få frihed i området til at få vækst og velstand, og at man får sikret et grundlag for den enkelte familie.
Villy Søvndal (SF), 1999-04-22:
osv., at dér mener jeg i virkeligheden der er en række politiske valg, som man må træffe, og det er nogle politiske valg om, hvad vi synes er et rimeligt forsørgelsesgrundlag for folk. Med hensyn til det retssikkerhedsmæssige synes jeg også, der er nogle politiske valg, hvor man må vælge mellem et system og nogle mennesker.
Mikkel Dencker (DF), 2002-04-18:
I virkeligheden er det forstemmende, efter at vi i flere år har haft dette problem, at det er blevet dyrt og svært at ejerskifte virksomheder, og at bunker af virksomheder vælger at stoppe og lukke i stedet for at blive ejerskiftet på grund af de mange tunge og dyre regler, vi har i Danmark.
Finn Sørensen (EL), 2017-03-21:
Det undrer mig virkelig, at Dansk Folkeparti vil acceptere, at der ikke længere bliver sendt brev ud, for som det bliver påpeget i adskillige høringssvar, rammer det jo lige nøjagtig den svage gruppe, som ikke er med på al den her vidunderlige digitalisering – hjemløse og svage pensionister osv.
Signe Munk (SF), 2019-11-21:
Derudover indeholder lovforslaget en mulighed for, at mindre, forbrugerejede vandselskaber kan træde ud af den økonomiske regulering og skattepligt, og vi er meget tilfredse med, at man også får indsat en overgangsbestemmelse, som sikrer, at de mindre vandselskaber ikke vil blive ramt af ophørsbeskatning.
Ellen Trane Nørby (V), 2010-04-20:
Derfor er jeg nødt til igen at afkræve et svar om, hvad det egentlig er, oppositionen ønsker, for det, som fru Mette Frederiksen har sagt, er jo, at man ønsker at nedsætte et ekspertudvalg, fordi man skal have et oplyst grundlag at træffe de her beslutninger på.
Christian Lund Jepsen (V), 2003-04-11:
Det sidstnævnte forhold retter forslaget op på, og samtidig får ledige inden for hele SVU-området mulighed for at vælge mellem selv at lægge pengene til deltagerbetalingen ud eller undgå at lægge pengene ud ved at afgive en erklæring om, at uddannelsesstedet i stedet får udbetalt pengene.
Bjarne Laustsen (S), 2006-04-25:
Jeg ved godt, at undervisningsministeren ikke normalt plejer at give garantier, men det kunne nu være rart at få en garanti for, at det nye system er skruet sådan sammen, at det kan fungere, cpr-nummer eller ej, så de unge mennesker har kortet, og den centrale styring, der bliver overtaget fra amterne, fungerer fra dag ét, når det skal starte.
Frank Aaen (EL), 1997-11-13:
Så vil jeg sige til sidst, at jeg gerne vil hjælpe skatteministeren ud af det problem, som fremgår af bemærkningerne under de administrative konsekvenser, nemlig at forslaget ikke løser alle problemer, fordi der er problemer med at afgrænse, hvilke udgifter der kan anses for bestikkelse, og hvem der er i offentlig tjeneste eller hverv.
Katrine Robsøe (RV), 2023-05-09:
Derfor vil jeg nok også bare lidt i forlængelse af den ærgrelse, som jeg også har hørt flere af mine ordførerkollegaer udtrykke, sige, at det er lidt ærgerligt, at vi sidder og gennemfører de her lovforslag et efter et i stedet for at have fået taget den store debat.
Kristian Thulesen Dahl (DF), 1999-10-13:
Så jeg synes virkelig, at der desværre er sket noget siden august, der betyder, at der nu er nogle, der bakker op bag regeringens linje, som ikke bakkede op bag regeringens linje i august, og den udvikling synes jeg er dybt beklagelig, fordi jeg føler og Dansk Folkeparti føler, at regeringen fifler med de danske forbehold.
Inger Støjberg (V), 2010-06-22:
Hertil vil jeg gerne endnu en gang sige, at det godt kan lade sig gøre, fordi forslaget selvfølgelig vil tilskynde til, at man som ledig vil tage alt det arbejde, man kan få, og alt ordinært arbejde kan tælles med, også arbejde fra f.eks. vikariater, fra projekter og opgavebestemte ansættelser og fra deltidsansættelser.
Christian Juhl (EL), 2020-11-19:
I de tilfælde kunne man dynamisk klare det problem ved – og det ved jeg man har gjort på slagterier, og det har jeg eksempler på, at man har gjort inden for det offentlige – at man rent faktisk tog en kammeratlig samtale med vedkommende og sagde: Det her går ud over kollegaerne, det går ud over patienterne, det går ud over børnene i børnehaven, eller hvor det nu kan være; det vil vi ikke acceptere.
Bjørn Medom Nielsen (S), 2006-04-06:
Men tager vi fat i udgangspunktet i beregningen af promillerne, som er brugt for den almindelige grundskyld og for offentlig ejendom, altså efter hovedstadens regnebog, skulle de rettelig være mellem 11 og 29 – altså lagt sammen efter andre regneregler end dem, vi alle sammen kender.
Flemming Møller Mortensen (S), 2010-05-27:
Vi har en tobaksreklamelov i øjeblikket, som vi jo også allerede har debatteret, og som også er linket op i forhold til, hvad det er, Verdenssundhedsorganisationen siger vi skal gøre, men vores reklamelov på tobaksområdet siger, at tobakken godt må anbringes neutralt bag ved betalingskasserne.
Margrethe Vestager (RV), 2006-06-02:
Kan vi i det mindste ikke, når nu Socialdemokraterne påstår, at der er gode grunde til at være i forligskredsen, få et tilsagn om, at Socialdemokratiet vil nedlægge veto mod, at trinmålene ændres, så de bliver testbare, sådan at det er det, der er formålet, fordi testene bliver så vigtige, at det er mere afgørende, at trinmålene afspejler, hvad der kan testes, end at de afspejler den bredde og den dybde i fagene, som faktisk er vigtig.
Kenneth Kristensen Berth (DF), 2016-05-03:
Det lød nærmest, som om hr. Carsten Bach opfatter et dyr som sådan en slags maskine, og der er så nogle regler, og hvis man følger dem, er alt godt, og så er det sådan set ligegyldigt, om et dyr bliver lokket ind i en arena og slået ihjel til moro og fornøjelse for, jeg ved ikke hvor mange tusinde mennesker.
Klaus Hækkerup (S), 2002-02-22:
Og statsministeren tilføjer: Det tror jeg står klart for enhver, og altså, som et af Venstres udmærkede gruppemedlemmer, Birthe Rønn Hornbech, har udtrykt det, er Peter Brixtofte på lange strækninger uden for pædagogisk rækkevidde.
Mona Juul (KF), 2021-05-17:
Konservative har afsat 300 mio. kr. i reserve i vores eget finanslovsudspil, som vi snildt kunne bruge lige præcis på det her, og som jo er et relativt beskedent beløb, der skal op, og jeg er sikker på, at hvis regeringen lige kunne trylle lidt, så kunne man også finde midlerne, hvis man ville.
Sofie Carsten Nielsen (RV), 2014-11-25:
Det muliggør også mere fleksibilitet og mening, i forhold til at Forsvarsministeriet så kan fastsætte regler om adgangskrav til Forsvarets militære diplomuddannelse, hvor kravet om erhvervserfaring kan opnås gennem et særlig kvalificerende forløb, men inden for Forsvaret.
Tina Nedergaard (V), 2010-11-17:
Jeg ville sådan set gerne svare – det ved hr. Bjarne Laustsen godt, jeg går ikke af vejen for en god og frisk diskussion – men der er bare den særlige problemstilling, at når det handler om arbejdsløse, er det ikke længere mit område, så jeg tillader mig at dreje spørgsmålet lidt og sige: Hvad med folk i opsigelsesprocessen f.eks. eller folk, der er på vej ind og ud af virksomhederne?
Lars Boje Mathiesen (NB), 2020-03-31:
Når de 60 dage er gået, indgår vi selvfølgelig i konstruktive forhandlinger om, hvorvidt det er nødvendigt at gøre yderligere tiltag, eller om det er nødvendigt at beholde de tiltag, som vi har gjort, men at give de her beføjelser til en regering et helt år frem i tiden i en situation, hvor statsministeren selv har indikeret, at hvis vi alle sammen holder os i selen, er der lys for enden af tunnelen, synes vi er forkert.
Benedikte Kiær (KF), 2010-03-24:
Det har jeg jo, i og med at jeg skal til at arbejde med fattigdomsindikatorer og først og fremmest få dem udviklet, og derefter skal der på baggrund af disse fattigdomsindikatorer udvikles nogle initiativer og bruges de initiativer, som ligger i vores sociallovgivning, til at løfte børn ud af vanskelige vilkår, så de også kan bruge de lige muligheder, der er i samfundet.
Flemming Hansen (KF), 2000-10-25:
Vi har verdens bedste lukkelov, og de regler, der blev vedtaget i 1995, hvor især mindre supermarkeder kunne holde åbent om søndagen, har været en kæmpesucces og har reddet hundredvis, måske tusindvis af mindre supermarkeder fra butiksdøden, ligesom de har reddet mange landsbysamfund.
Tina Petersen (DF), 2006-05-04:
Jeg håber inderligt, at man bakker hundrede procent op om det beslutningsforslag og den linje, der er lagt, hvor vi alle sammen håber på, at det her vil munde ud i, at de unge udviklingshæmmede og andre med et særligt behov får den ungdomsuddannelse, som de virkelig har håbet på i så mange år.
Morten Helveg Petersen (RV), 2002-03-19:
Der vil derfor være ændringsforslag senere i aften, hvor vi enten undlader at stemme eller stemmer direkte imod, selv om vi kunne have sympati for det konkrete forslag, under henvisning til, at vi har stillet egne ændringsforslag, der indeholder generelle puljer og midler til genopretning. Det Radikale Venstre er som bekendt ikke i regering længere.
Nick Hækkerup (S), 2019-12-04:
Der er en vej, som kan være en teknisk løsning, som bliver undersøgt, altså om man kan få systemerne til at gøre sådan, at det her problem elimineres, og så er der jo en vej, som er nogle enkelte procedurer, i forbindelse med at der måtte blive taget de her billeder, hvor man sikrer, at man ikke skal igennem alt det her.
Charlotte Dyremose (KF), 2007-01-26:
Jeg håber da så, at hr. Rasmus Prehn, når han er kommet over det der omkvæd om, at »regeringen gør ingenting«, og rent faktisk har anerkendt, at det gør man, så også vil være med til den fremtidige indsats, der skal gøres på det her område, for det ville da være mere konstruktivt at være med i en dialog frem for bare at stå og række tunge ad regeringen.
Joachim B. Olsen (LA), 2012-12-06:
Vi har en grundlæggende tillid til, at borgere godt kan gennemskue reklamer, og vi mener, at det er en indskrænkning af virksomhedernes frihed til at reklamere for deres produkter, og vi mener i øvrigt, at den frihed i sidste ende er til gavn for borgerne.
Jytte Andersen (S), 1998-10-28:
Det er mere holdninger, det handler om, og det er sådan set også et projekt i sig selv at få flyttet holdningerne. Til fru Annie Lunde Hansens konkrete forslag - sådan opfattede jeg det i hvert fald - om oprettelse af nogle handicapkonsulentstillinger med en bestemt uddannelsesmæssig baggrund, vil jeg godt sige, at det var også noget af det, der var oppe på vores konference i september måned, og jeg tog dengang positivt imod det, og det gør jeg stadig væk.
Kristian Thulesen Dahl (DF), 2020-11-17:
Hvis nu statsministeren ikke skal risikere at blive beskyldt for hykleri her, altså helt ærligt, så tror jeg, statsministeren meget hurtigt skal komme frem til det synspunkt, at de argumenter, statsministeren selv har brugt tidligere, om nedsættelsen af en instrukskommission medfører, at der skal nedsættes en undersøgelseskommission om det forløb, vi har haft her.
Lone Møller (S), 2002-03-01:
Da Socialdemokratiets ordfører heller ikke kan være til stede ved behandlingen af dette forslag, skal jeg fremføre følgende: Lovforslaget her er i realiteten identisk med det lovforslag, vi netop har behandlet, dog med den forskel, at det drejer sig om autorisation af bioanalytikere, der i diagnosticeringsfasen spiller en afgørende rolle for patientens videre behandling. Derfor kan Socialdemokratiet støtte forslaget og håber